Објаснување на дијаграмот

Имаме ентитет Студент за кој се чува БројНаИндекс (како ИД),, Име и Презиме. За секој студент имаме листа на предмети кои ќе ги полага. Еден студент може да полага повеќе предмети и еден предмет го полагаат повеќе студенти (ManyToMany релација). Секој од предметите студентот го полага во конкретен термин. Имаме ManyToOne релација помеѓу студент и термин. Еден предмет студентот го полага во еден термин. Во еден термин полагаат повеќе студенти.

Следен ентитет е Предмет. За секој предмет се чува КодНаПредмет(како ИД),Име на предмет и Семестар во кој се слуша.

Дополнително, имаме 2 ентитети кои се тесно поврзани со ентитетот предмет. Тоа се СтудискаПрограма и СтудискиЦиклус. Еден предмет може да е од стара или нова студиска програма. А во секоја студиска програма имаме повеќе предмети. Еден предмет може да е од еден циклус на студии (додипломски, магистерски, докторски), а во еден циклус на студии имаме повеќе предмети.

Централен ентитет е Испит, кој се реализира за некој предмет. За секој испит се чува ИспитИд, ПолагањеОд (датум и време во кое може да започне полагањето. На пример, полагањето на испитот по ИС е во среда 30.06.2021 од 10:00 часот.) ПолагањеДо (датум и време во кое завршува полагањето. Пример, ИС се полага 30.06.2021 до 14:00 часот). Следно имаме ВреметрањеНаТермин (тоа е времетраење на еден термин од испитот) и БројНаТермини (вкупен број на термини за конкретниот предмет. Еден испит се реализира за еден предмет, но за еден предмет може да имаме повеќе испити (во различни испитни сесии). Па така имаме ManyToOne релација помеѓу ентитети испит и предмет. Испитот по еден предмет се реализира во повеќе термини, а во еден термин се полага еден предмет. Затоа имаме OneToMany релација помеѓу предмет и термин.

Следно имаме ентитет Спроведувач за кој се чува СпроведувачИД, име и презиме. Секој од спроведувачите може да биде дежурен во некој од термините во кои се полага некој предмет. Еден спроведувач може да е дежурен во само еден термин и во еден термин имаме еден дежурен спроведувач. Релацијата помеѓу спроведувач и термин е OneToOne.

За ентитетот Термин се чува: ТерминИД, ВремеНаЗапочнување (почеток на полагањето, пример 10:00), ВремеНаЗавршување (крај на полагањето, пример 11:30). Дополнително за секој термин во кој се полага испит по некој предмет имаме листа на студенти кои полагаат и еден дежурен спроведувач. Секој термин се реализира во некој просторија. Еден термин се реализира во една просторија, а во една просторија може да имаме повеќе термини. Релацијата помеѓу термин и просторија е ManyToOne.

На крај го имаме ентитетот Просторија за која се чува ПросторијаИд (број на просторија, пример Лаб.215 или БББ5) и Капацитет (максимален број на луѓе кои може да полагаат во таа просторија). Дополнително имаме и листа на термини кои се реализирани во конкретна просторија.