Објаснување на дијаграмот

Имаме ентитет Студент за кој се чува БројНаИндекс (како ИД), Насока, Име и Презиме. За секој студент имаме листа на предмети кои ќе ги полага. Еден студент може да полага повеќе предмети и еден предмет го полагаат повеќе студенти (ManyToMany релација). Секој од предметите студентот го полага во конкретен термин. Имаме ManyToOne релација помеѓу студент и термин. Еден предмет студентот го полага во еден термин. Во еден термин полагаат повеќе студенти.

Централен ентитет е Предмет, односно предметот по кој се реализира испит. За секој предмет се чува ПредметИД, Семестар во кој се слуша, ПолагањеОд (датум и време во кое може да започне полагањето. На пример, полагањето на испитот по ИС е во среда 30.06.2021 од 10:00 часот.) ПолагањеДо (датум и време во кое завршува полагањето. Пример, ИС се полага 30.06.2021 до 14:00 часот). Следно имаме ВреметрањеНаТермин (тоа е времетраење на еден термин од испитот) и БројНаТермини (вкупен број на термини за конкретниот предмет. Испитот по еден предмет се реализира во повеќе термини, а во еден термин се полага еден предмет. Затоа имаме OneToMany релација помеѓу предмет и термин.

Дополнително, имаме 2 ентитети кои се тесно поврзани со ентитетот предмет. Тоа се СтудискаПрограма и СтудискиЦиклус. Еден предмет може да е од стара или нова студиска програма. А во секоја студиска програма имаме повеќе предмети. Еден предмет може да е од еден циклус на студии (додипломски, магистерски, докторски), а во еден циклус на студии имаме повеќе предмети.

Следно имаме ентитет Спроведувач за кој се чува СпроведувачИД, име и презиме. Секој од спроведувачите може да биде дежурен во некој од термините во кои се полага некој предмет. Еден спроведувач може да е дежурен во само еден термин и во еден термин имаме еден дежурен спроведувач. Релацијата помеѓу спроведувач и термин е OneToOne.

За ентитетот Термин се чува: ТерминИД, ВремеНаЗапочнување (почеток на полагањето, пример 10:00), ВремеНаЗавршување (крај на полагањето, пример 11:30). Дополнително за секој термин во кој се полага некој предмет имаме листа на студенти кои полагаат и еден дежурен спроведувач. Секој термин се реализира во некој просторија. Еден термин се реализира во една просторија, а во една просторија може да имаме повеќе термини. Релацијата помеѓу термин и просторија е ManyToOne.

На крај го имаме ентитетот Просторија за која се чува ПросторијаИд (број на просторија, пример Лаб.215 или БББ5) и Капацитет (максимален број на луѓе кои може да полагаат во таа просторија). Дополнително имаме и листа на термини кои се реализирани во конкретна просторија.